CELEX: 32013R0538
Language: el
Date: 2013-06-11 00:00:00
Title: Εκτελεστικός κανονισμός (ΕΕ) αριθ. 538/2013 της Επιτροπής, της 11ης Ιουνίου 2013 , περί μεταβατικών μέτρων σχετικά με ορισμένα πιστοποιητικά εισαγωγής, εξαγωγής και προκαθορισμού όσον αφορά τις συναλλαγές γεωργικών προϊόντων μεταξύ της Ένωσης, με τη σύνθεσή της στις 30 Ιουνίου 2013 , και της Κροατίας

13.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 161/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 538/2013 ΤΗΣ ΕΠΙΤΡΟΠΉΣ
   της 11ης Ιουνίου 2013
   περί μεταβατικών μέτρων σχετικά με ορισμένα πιστοποιητικά εισαγωγής, εξαγωγής και προκαθορισμού όσον αφορά τις συναλλαγές γεωργικών προϊόντων μεταξύ της Ένωσης, με τη σύνθεσή της στις 30 Ιουνίου 2013, και της Κροατίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη προσχώρησης της Κροατίας, και ιδίως το άρθρο 3 παράγραφος 4,
   Έχοντας υπόψη την πράξη προσχώρησης της Κροατίας, και ιδίως το άρθρο 41,
   Εκτιμώντας τα ακόλουθα:
   
               (1)
            
            
               Πριν από την 1η Ιουλίου 2013, οι συναλλαγές ορισμένων γεωργικών προϊόντων μεταξύ της Ένωσης και της Κροατίας υπόκειται στην υποβολή πιστοποιητικού εισαγωγής ή εξαγωγής. Από την 1η Ιουλίου 2013, τα πιστοποιητικά αυτά δεν δύνανται πλέον να χρησιμοποιηθούν για τις συναλλαγές αυτές.
            
         
               (2)
            
            
               Ορισμένα πιστοποιητικά εισαγωγής, εξαγωγής και προκαθορισμού τα οποία θα ισχύουν ακόμη μετά τις 30 Ιουνίου 2013 θα έχουν χρησιμοποιηθεί μόνο εν μέρει ή καθόλου. Οι δεσμεύσεις που έχουν αναληφθεί σε σχέση με τα πιστοποιητικά αυτά επιβάλλεται να τηρηθούν, ειδάλλως επέρχεται η κατάπτωση των εγγυήσεων που έχουν συσταθεί. Δεδομένου ότι οι δεσμεύσεις αυτές δεν μπορούν πλέον να τηρηθούν μετά την προσχώρηση της Κροατίας, κρίνεται αναγκαίο να θεσπιστεί, με ισχύ από την ημερομηνία της εν λόγω προσχώρησης, μεταβατικό μέτρο που θα προβλέπει την αποδέσμευση των συσταθεισών εγγυήσεων.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι συσταθείσες εγγυήσεις για την έκδοση των πιστοποιητικών εισαγωγής, εξαγωγής και προκαθορισμού αποδεσμεύονται, ύστερα από αίτηση των ενδιαφερομένων, υπό τους εξής όρους:
   
               α)
            
            
               η χώρα εξαγωγής ή η χώρα προορισμού που αναφέρεται στα πιστοποιητικά εισαγωγής, εξαγωγής ή προκαθορισμού είναι η Κροατία. Εφόσον δεν είναι υποχρεωτική η αναφορά της χώρας εξαγωγής ή της χώρας προορισμού στο πιστοποιητικό εισαγωγής, εξαγωγής ή προκαθορισμού, ο επιχειρηματίας αποδεικνύει στην αρμόδια αρχή ότι η χώρα εξαγωγής ή η χώρα προορισμού είναι η Κροατία.
            
         
               β)
            
            
               η διάρκεια ισχύος των πιστοποιητικών εισαγωγής, εξαγωγής ή προκαθορισμού δεν λήγει πριν από την 1η Ιουλίου 2013·
            
         
               γ)
            
            
               τα πιστοποιητικά εισαγωγής, εξαγωγής ή προκαθορισμού έχουν χρησιμοποιηθεί εν μέρει ή καθόλου την 1η Ιουλίου 2013.
            
         Άρθρο 2
   Ο παρών κανονισμός αρχίζει να ισχύει υπό την επιφύλαξη και από την ημερομηνία έναρξης ισχύος της συνθήκης προσχώρησης της Κροατίας.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Ιουνίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO